**Αθήνα:** 18.05.2022

**Αρ. Πρωτ.:** 0001

**ΔΕΛΤΙΟ ΤΥΠΟΥ**

**Σε εκδήλωση της Περιφέρειας Στερεάς Ελλάδας την Πέμπτη ο πρόεδρος της Ε.Σ.Α.μεΑ. Ι. Βαρδακαστάνης**

Σε εκδήλωση της Περιφέρειας Στερεάς Ελλάδας θα μιλήσει ο πρόεδρος της Εθνικής Συνομοσπονδίας Ατόμων με Αναπηρία (Ε.Σ.Α.μεΑ.) Ιωάννης Βαρδακαστάνης την Πέμπτη 19 Μαΐου στις 18.00 μμ στο Δημοτικό Θέατρο Λαμίας.

Η εκδήλωση γίνεται στο πλαίσιο της Εβδομάδας Ευαισθητοποίησης για τα Άτομα με Αναπηρία με σύνθημα «Όλοι Μαζί – Όλοι Ίσοι» με θέμα : «Προάσπιση των δικαιωμάτων των Ατόμων με Αναπηρία και ενίσχυση της συμμετοχής τους σε κάθε έκφανση της ζωής».

Ο κ. Βαρδακαστάνης θα συμμετέχει σε πάνελ με θέμα : «Εθνικές και Ευρωπαϊκές πολιτικές για τα Άτομα με Αναπηρία»

Στην επόμενη ενότητα με θέμα : «Προκλήσεις και προβλήματα που αντιμετωπίζουν τα Άτομα με Αναπηρία στην Ελλάδα. Προτάσεις για την επίλυση αυτών» θα συμμετέχουν οι εκπρόσωποι των οργανώσεων της Ε.Σ.Α.μεΑ. : Κορίνα Θεοδωρακάκη Γενική Γραμματέας Εθνικής Ομοσπονδίας Κινητικά Αναπήρων (Ε.Ο.Κ.Α.), Παναγιώτης Μαρκοστάμος Αντιπρόεδρος Εθνικής Ομοσπονδίας Τυφλών & Αντιπρόεδρος Περιφερειακού Σωματείου Ατόμων με Αναπηρία Φθιώτιδας, Ιωάννης Μοσχολιός Πρόεδρος Πανελλήνιας Ομοσπονδίας Σωματείων Γονέων και Κηδεμόνων Ατόμων με Αναπηρία (Π.Ο.Σ.Γ.Κ.Α.μεΑ.), Βασιλική Παπαρούνα Πρόεδρος Συλλόγου Διαβητικών Π.Ε. Φθιώτιδας «360°» – Μέλος Πανελλήνιας Ομοσπονδίας Σωματείων Συλλόγων Ατόμων με Σακχαρώδη Διαβήτη (Π.Ο.Σ.Σ.Α.Σ.ΔΙΑ.) & Μέλος Ε.Σ.Α.μεΑ., Κωνσταντίνος Σίμψης Πρόεδρος Ομοσπονδίας Κωφών Ελλάδος (ΟΜ.Κ.Ε.).

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |